*APSTIPRINĀTS:*

*ar iepirkuma komisijas 2023.gada 21.septembra*

*sēdes protokolu Nr.2*

**VAS “Latvijas dzelzceļš” organizētās**

**sarunu procedūras ar publikāciju**

**„Sašķidrinātās gāzes piegāde”**

**(iepirkuma id.Nr. LDZ 2023/157-SPAV)**

**SKAIDROJUMS Nr.1**

|  |  |  |
| --- | --- | --- |
| Nr.p.k. | *Jautājums* | *Atbilde* |
|  | 20.09.2023. | 21.09.2023. |
| **1.** | Vēlos jautāt, ja mēs vēlamies lauzt līgumu vienpusēji, vai ir tāda iespēja, vai tikai vienojoties? | Skaidrojam, ka saskaņā ar iepirkuma nolikuma 5.pielikuma Līguma noteikumiem, pārdevējam nav paredzētas vienpusējās tiesības lauzt līgumu. Savukārt, Līguma 8.1.punkts nosaka, ka Līgumu var izbeigt, Pusēm rakstiski vienojoties. |
| **2.** | Ja piemēram sašķidrinātā naftas gāze tiek iekļauta sankciju sarakstā, kāda ir iespēja pārtraukt līgumu, vai līgumā ir tāds punkts? | Skaidrojam, ka saskaņā ar iepirkuma nolikuma 5.pielikuma Līguma 8.2.6.punktu pircējam ir vienpusējās tiesības nekavējoties izbeigt Līgumu (pilnīgi vai daļēji), ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. |
| **3.** | Abos variantos kas notiek ar 7000 EUR iemaksu, un vai ir vēl papildus soda %? | Skaidrojam, ka iepirkuma nolikuma 5.pielikuma Līguma 9.sadaļā ir atrunāti Līguma izpildes nodrošinājuma nosacījumi, t.sk. Līguma izpildes nodrošinājuma ieturēšanas gadījumi. Saskaņā ar Līguma 9.1.punktu, pircējs ir tiesīgs ieturēt Līguma nodrošinājuma summu pilnā apmērā t.sk., ja Līgums tiek izbeigts saskaņā ar Līguma 8.2.punktu (neatkarīgi no zaudējumu esamības).  Pušu atbildība un līgumsoda piemērošanas kārtība atrunāta Līguma 6.sadaļā. |